નવસારી જિલ્લાની જાહેરાત સને 1997 માં કરાઇ ત્યારે ખેરગામ વિસ્તાર સહિતનાં ચીખલી તાલુકાને પણ નવા જિલ્લામાં સમાવાયો હતો. જોકે સ્થાપના સમયથી ખેરગામ વિસ્તારમાં લોકોની માંગ નવસારી જિલ્લા સાથે નહીં પરંતુ વલસાડ જિલ્લામાં જોડાવાની હતી. વર્ષો અગાઉ અંગે ધરણાં પણ થયા હતા. આજથી 4 વર્ષ અગાઉ ખેરગામને ચીખલીથી અલગ તાલુકો તો બનાવાયો પરંતુ નવા ખેરગામ તાલુકાને નવસારી જિલ્લામાં સામેલ કરાયો હતો. હવે પૂન: ખેરગામ વિસ્તારનાં લોકોએ નવસારી જિલ્લામાંથી નીકળી વલસાડ જિલ્લામાં જવાની આંદોલન શરૂ કર્યુ છે. બીજી શબ્દોમાં કહીએ નવસારી જિલ્લાની જે હદ નક્કી થઇ હતી તેનો વિવાદ 20 વર્ષે પણ યથાવત છે.